*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*23. számú előterjesztés*

Bátaszék Város Önkormányzata Képviselő-testületének 2017. február 15-én,

15 órakor megtartandó RENDKÍVÜLI ülésére

*a BÁT-KOM 2004 Kft.-vel kötött
közfeladat-ellátási szerződés III. módosítása*

|  |
| --- |
| **Előterjesztő:** dr. Bozsolik Róbert polgármester**Készítette:** Kondriczné dr. Varga Erzsébet jegyző **Törvényességi ellenőrzést végezte:** Takácsné Gehring Mária aljegyző**Tárgyalja:**Pénzügyi és Gazdasági Bizottság: 2017. 02. 14. |

 ***Tisztelt Képviselő-testület!***

A képviselő-testület a novemberi ülésén tárgyalta és fogadta el az oktatási intézmények állami működtetésbe történő átadás-átvételére vonatkozó megállapodást és az ehhez kapcsolódó vagyonkezelési szerződést. A decemberi ülésen pedig jóváhagyásra került a vagyonkezelési szerződés tárgyát képező ingatlanok, ingatlanrészek közös használatára vonatkozó, illetve a használatból származó költségek megosztására irányuló előírások meghatározását tartalmazó használati szerződés.

Fenti szerződésekben a Kalász János Városi Sportcsarnok működtetése nem került átadásra, annak üzemeltetéséről 2017. január 1. napjától a BÁT-KOM 2004 Kft. gondoskodik az önkormányzattal megkötött közfeladat-ellátási szerződés alapján.

A Sportcsarnok folyamatos, zökkenőmentes üzemeltetése, igénybevétele érdekében javasoljuk a BÁT-KOM 2004 Kft.-vel megkötött közfeldat-ellátási szerződés 5. melléklettel történő kiegészítését. Említett melléklet a Sportcsarnok üzemeltetésére vonatkozó szabályozást tartalmazza.

**H a t á r o z a t i j a v a s l a t :**

**a BÁT-KOM 2004 Kft.-vel kötött közfeladat-ellátási szerződés III. számú módosításának jóváhagyására**

Bátaszék Város Önkormányzatának Képviselő-testülete a 124/2016.(VI.29) önk.-i határozattal elfogadott és a BÁT-KOM 2004 Kft.-vel közfeladat-ellátásra kötött szerződés III. számú módosítását 2017. február 16. nappal – a határozat melléklete szerinti tartalommal – jóváhagyja, és felhatalmazza a város polgármesterét annak aláírására.

*Határidő:* 2017. február 28.

*Felelős:* Dr. Bozsolik Róbert polgármester

 (a szerződés-módosítás aláírásáért)

*Határozatról értesül:* BÁT-KOM 2004. Kft.

 Bátaszéki KÖH pénzügyi iroda

 irattár